પ્લાસ્ટિક ઉદ્યોગે રોજબરોજના ઉપયોગની અને વિવિધ પ્લાસ્ટિકની ચીજ ઉપર નક્કી કરાયેલા જીએસટીના દરમાં જોવા મળી રહેલી વિસંગતતાઓને દૂર કરવા માટે સરકારને અનુરોધ કર્યો છે. પ્લાસ્ટ ઇન્ડિયા ફાઉન્ડેશનના જણાવ્યા પ્રમાણે પ્લાસ્ટિકનું ફર્નિચર, તાડપત્રી, ઓફિસ તથા સ્કૂલ માટેની પ્લાસ્ટિકની વિવિધ ચીજવસ્તુ, પીવીસી ફ્લોરિંગ,વેક્યુમ ફ્લાસ્ક્સ જેવી ચીજવસ્તુનો સામાન્ય માણસ ઉપયોગ કરે છે. તેના પર કાઉન્સિલે ૨૮ ટકા જીએસટી લાદયો છે. આ સંજોગોમાં આ ચીજ વસ્તુના ભાવ વધશે.